- Vladimir Putin avaldas poliitsüsteemi ümbertegemise kava.
- Riigipea vihjas, et ei jätka 2024. aasta järel presidendina.
- Samas tahab ta endale ette valmistada muud ametikohta riigi kontrollimiseks.
- Dmitri Medvedevi asemel saab peaministriks senine maksuameti juht.
Venemaa president Vladimir Putin on tõsisemalt, kui esialgu paistis, võtnud ette Venemaa poliitilise süsteemi ümbertegemise. Üllatav kiirustamine põhiseaduse muutmisega ja peaminister Dmitri Medvedevi ootamatu tagasiastumine sunnivad küsima, mis põhjusel algas selline tormamine muutuste läbiviimiseks olukorras, kus Putini vastumeelsus muutustele on üldteada.